ปะจำเดือน เดือนที่แล้วมาวันที่10-14 หาย วันที่17มีอะไรกับแฟน แต่ก็กินยาคุมฉุกเฉีนแบบเม็ดเดียวภายใน4-5ชั่วโมง พอมาวันที่23-26มีเลือดออกเหมือนปะจำเดือน แล้วเดือนนี้ปะจำเดือนที่ควรจะมาแต่ก็ไม่มา แบบนี้มีโอกาสท้องไหม
สวัสดีค่ะ หากประจำเดือนมาวันที่ 10 มิ.ย. แล้วได้มีเพศสัมพันธ์ในวันที่ 17 มิ.ย. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95% ค่ะสำหรับเลือดที่ออกในวันที่ 23-26 มิ.ย. ก็น่าจะเป็นเลือดที่เกิดจากผลของยาคุมได้ ไม่ใช่ประจำเดือน เพราะประจำเดือนเพิ่งมาไปไม่นานส่วนประจำเดือนในรอบต่อไป ก็น่าจะมาในช่วงวันที่ 23 ก.ค. หรืออาจช้ากว่านั้นก็ได้ แนะนำควรรอประจำเดือนต่อไปก่อนค่ะ แต่หากจะให้แน่นอน ก็ควรลองตรวจหาการตั้งครรภ์ดู หากตรวจไม่พบ จะได้ไม่ต้องกังวล และรอประจำเดือนต่อไป ประจำเดือนก็จะมาในที่สุดค่ะ